

**ROKIŠKIO rajono savivaldybėS TARYBA**

**SPRENDIMAS**

**DĖL VALSTYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2024 m. gegužės 30 d. Nr. TS-208

Rokiškis

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašu, patvirtintu Lietuvos Respublikos vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, atsižvelgdama į Informatikos ir ryšių departamento prie Lietuvos Respublikos vidaus reikalų ministerijos 2024 m. kovo 28 d. raštą Nr. 9R-644 „Dėl bazinės įrangos talpinimo savivaldybei priklausančioje infrastruktūroje“, Rokiškio rajono savivaldybės taryba nusprendžia:

1. Perduoti laikinai, 10 (dešimčiai) metų, neatlygintinai valdyti ir naudotis panaudos pagrindais Informatikos ir ryšių departamentui prie Lietuvos Respublikos vidaus reikalų ministerijos, kodas 188774822, kurio registruota buveinė: Šventaragio g. 2, Vilnius, Lietuvos Respublikai nuosavybės teise priklausantį, Rokiškio rajono savivaldybės patikėjimo teise valdomą valstybės turtą – 5 kv. m ant pastato – gaisrinės stogo, unikalus Nr. 7396-1005-0012 (žymėjimas plane 1H1p), adresu: Puodžialaukės g. 24, Pandėlys, Rokiškio r. sav., bendras pastato plotas – 314,54 kv. m, bendra įsigijimo balansinė vertė 2024 m. balandžio 30 d. – 266,47 Eur, bendra turto likutinė vertė 2024 m. balandžio 30 d. – 36,23 Eur, turto registravimo grupė – 1202200, finansavimo šaltinis – valstybės biudžeto lėšos.

2. Turtas, nurodytas 1 punkte, skirtas Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo įrangai talpinti.

3. Pritarti Lietuvos Respublikai nuosavybės teise priklausančio, Rokiškio rajono savivaldybės patikėjimo teise valdomo turto panaudos sutarties projektui su Informatikos ir ryšių departamentu prie Lietuvos Respublikos vidaus reikalų ministerijos (pridedama).

4. Įgalioti Rokiškio rajono savivaldybės administracijos direktorių, jo nesant – jaunimo reikalų koordinatorių (vyriausiąjį specialistą), pasirašyti 1 punkte nurodyto turto panaudos sutartį.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Dalia Kvedaraitė